Diari Oficial de la Generalitat Valenciana


Sumari del DOGV 3913, del 09-01-2001 (2000/10801)

RESOLUCIÓ de 18 de desembre 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació de la Generalitat Valenciana i la Federación Provincial de Asociaciones de Padres y Madres de Alumnos y Alumnas de Centros de Enseñanza no Universitaria de la provincia de Alicante Gabriel Miró, per a millorar el funcionament i la gestió de la formació i assessorament de pares i mares d'alumnes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/10693


Data del document
:   18-12-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * parentiu
    * alumnat
    * cooperació administrativa
    * alumne
    * associació

RESOLUCIÓ de 18 de desembre 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Cultura i Educació de la Generalitat Valenciana i la Federación Provincial de Asociaciones de Padres y Madres de Alumnos y Alumnas de Centros de Enseñanza no Universitaria de la provincia de Alicante Gabriel Miró, per a millorar el funcionament i la gestió de la formació i assessorament de pares i mares d'alumnes de la Comunitat Valenciana. [2000/10452]
  
Subscrit, després de la tramitació prèvia reglamentària, entre la Conselleria de Cultura i Educació de la Generalitat Valenciana i la Federación Provincial de Asociaciones de Padres y Madres de Alumnos y Alumnas de Centros de Enseñanza no Universitaria de la provincia de Alicante Gabriel Miró, el 13 de novembre de 2000, un Conveni de col·laboració per a millorar el funcionament i la gestió de la formació i assessorament de pares i mares d'alumnes de la Comunitat Valenciana, i en compliment del que estableix la clàusula dotzena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0809/2000, i que figura com a annex d'aquesta resolució.
  
València, 18 de desembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Cultura i Educació de la Generalitat Valenciana i la Federación Provincial de Asociaciones de Padres y Madres de Alumnos y Alumnas de Centros de Enseñanza No Universitaria de la Ppovincia de Alicante, Gabriel Miró, per a millorar el funcionament i la gestió de la formació i assessorament de pares i mares d'alumnes de la Comunitat Valenciana
  
València, 13 de novembre de 2000
  
Reunits
  
D'una part, el senyor Manuel Tarancón Fandos, conseller de Cultura i Educació de la Generalitat Valenciana, facultat per a este acte per l'acord adoptat pel Govern Valencià del dia 24 d'octubre de 2000.
  
I de l'altra, el senyor José Antonio Ranchal Gualda de la Federación Provincial de Asociaciones de Padres y Madres de Alumnos y Alumnas de Centros de Enseñanza no Universitaria de la Provincia de Alicante, Gabriel Miró, (d'ara endavant, FAPA Gabriel Miró), fent ús de l'autorització que li conferix l'article 37 dels estatuts de la mencionada federació.
  
Exposen
  
El dia 27 de maig de 1999 es va firmar el Pacte per l'Educació per a impulsar la participació i millorar la qualitat de l'ensenyança, considerant els firmants l'interés mutu de fomentar, potenciar i consolidar la formació dels pares i mares d'alumnes de la Comunitat Valenciana. Amb el propòsit d'aprofundir en la participació i col·laboració en el funcionament dels centres educatius, i no limitant esta tasca a l'àmbit aïllat del seu propi centre, cal potenciar els vincles entre associacions de pares i mares d'alumnes per a proporcionar activitats que es determinen des de la FAPA Gabriel Miró, com a organització representativa en l'àmbit de la província de Alacant.
  
Entre els objectius determinats en el pacte anteriorment mencionat, va quedar explicitada la necessitat d'establir convenis que permeten el desplegament estatutari de les funcions de les confederacions d'associacions de pares i mares d'alumnes firmants, a fi de facilitar les seues competències i responsabilitats en l'organització de les seues activitats. L'escola participativa que pretenem per a la Comunitat Valenciana fa necessari que els pares i les mares de l'alumnat no universitari obtinguen una formació i assessorament permanent perquè la seua intervenció en la gestió, desenrotllament i control de l'educació siga realment efectiva i de qualitat.
  
Com que la FAPA Gabriel Miró, integrada en el marc de la Confederación Valenciana de Asociaciones de Padres y Madres de Alumnos de Centros de Enseñanza no Universitaria de la Comunidad Autónoma de Valencia els propòsits, finalitats i objectius de la qual coincidixen amb la confederació anteriorment mencionada, i que representa 353 associacions de pares i mares d'alumnes de la província de Alacant, han d'assistir en la formació i assessorament permanent d'estes per a aconseguir la qualitat d'ensenyament necessària a la Comunitat Valenciana.
  
En conseqüència, i d'acord amb l'Ordre de 27 d'abril de 2000, de la Conselleria de Cultura, Educació i Ciència, per la qual es convoquen ajudes per a finançar les activitats de formació de pares i mares d'alumnes realitzades per les confederacions i federacions d'associacions de pares i mares d'alumnes de la Comunitat Valenciana (DOGV núm. 3.743 de 05-05-2000), i amb l'article 45.b del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, les dos parts subscriuen el present conveni segons les següents
  
Cláusulas
  
Primera. L'objecte del present conveni és l'organització i realització d'activitats formatives i d'assessorament permanent dels pares i mares d'alumnes associats a la FAPA Gabriel Miró, durant l'exercici de l'any 2000, fins a la data de presentació de justificants de despesa. La Conselleria de Cultura i Educació subvencionarà econòmicament la Federació segons es disposa en l'apartat primer de l'Ordre de 27 d'abril de 2000, en la forma que es determina en les clàusules següents, atenent el criteri de representativitat, en funció del nombre d'associacions de pares i mares d'alumnes inscrites en el cens a què es referix l'Ordre de 4 de novembre de 1996 (DOGV núm. 2.885 de 09-12-96), segons les dades que consten en el cens a data 30 d'abril de 2000.
  
Segona. Als efectes previstos en l'apartat anterior, la Conselleria de Cultura i Educació aportarà la quantitat de nou milions sis-centes dues mil cinc-centes pessetes (9.602.500 PTA), equivalent a cinquanta-set mil set-cents dotze mil euros i dènou cèntims (57.712,19 euros), a càrrec del programa 421.10, codi línia 406/000/00 dels pressupostos de la Generalitat Valenciana de l'any 2000.
  
El pagament de la subvenció serà realitzat en la forma que determina l'article 47 bis de la Llei d'Hisenda Pública de la Generalitat Valenciana:
  
1. Fins a un 40% de l'import es podrà lliurar immediatament una vegada firmat el conveni, després del depòsit de l'aval corresponent.
  
2. El 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada.
  
3. La resta s'abonarà una vegada es justifique el compliment del que s'ha convingut.
  
L'abonament de les quantitats indicades s'efectuarà després de la presentació d'un informe-memòria que reculla i avalue els resultats de les activitats realitzades i la documentació justificativa que acredite l'import de la despesa realitzada, segons s'establix en la base sèptima de l'annex I de l'Ordre de 27 d'abril de 2000 (DOGV núm. 3.743 de 05-05-2000).
  
En qualsevol cas, la justificació es realitzarà abans del 20 de desembre del present exercici.
  
Tercera. La FAPA Gabriel Miró es compromet a l'organització i realització de les activitats de formació i assessorament permanent de pares i mares d'alumnes de la Comunitat Valenciana que cada any es programen d'acord amb la Conselleria de Cultura i Educació.
  
Quarta. La FAPA Gabriel Miró haurà de presentar davant la Conselleria de Cultura i Educació la proposta d'activitats i la previsió de despeses a realitzar durant l'any 2000.
  
Quinta. La FAPA Gabriel Miró es responsabilitzarà de l'organització, control i desenrotllament de les activitats que es programen, aportant per a això els mitjans materials i els recursos humans necessaris i fent-se càrrec de tota la gestió econòmica i administrativa.
  
Sexta. En cap cas la Conselleria de Cultura i Educació es responsabilitzarà ni directament ni indirectament de les obligacions contretes amb tercers per la FAPA Gabriel Miró en ocasió del desenrotllament de les activitats emparades per este conveni.
  
Sèptima. En tota la informació i publicitat que genere la realització de les activitats, la FAPA Gabriel Miró farà constar que ha sigut finançada per la Conselleria de Cultura i Educació de la Generalitat Valenciana.
  
Octava. La Conselleria de Cultura i Educació podrà comprovar en qualsevol moment, a través de la designació de representants en les activitats que es realitzen, l'efectivitat de les actuacions previstes en el present conveni, i podrà demanar a la FAPA Gabriel Miró la remissió d'informes suficientment documentats sobre l'execució de les activitats realitzades.
  
Novena. La FAPA Gabriel Miró coneix i accepta les obligacions que l'article 47 del Text Refós de la Llei d'Hisenda Pública de la Generalitat Valenciana imposa als beneficiaris de subvencions.
  
Deu. El present conveni tindrà vigència des del dia de la firma fins al 31 de desembre de 2000, sense perjuí de les pròrrogues que per acord de les parts, i en funció de les disponibilitats pressupostàries de la Conselleria de Cultura i Educació, es puguen formalitzar per successius períodes anuals.
  
Onze. Causes d'extinció:
  
a) Per mutu acord de les part.
  
b) Per incompliment de les obligacions assumides per la FAPA Gabriel Miró.
  
c) Per denúncia de les parts, amb previ avís, com a mínim, quatre mesos abans de la finalització del conveni.
  
Dotze. Este conveni s'inscriurà en el Registre de Convenis de la Generalitat Valenciana i es publicarà en el Diari Oficial de la Generalitat Valenciana.
  
I com a prova de conformitat firmen el present document, en tres exemplars, al lloc i la data indicats en l'encapçalament.
  
El conseller de Cultura y Educación:
  
Manuel Tarancón Fandos.
  
El presidente de la Federación Provincial de Asociaciones de Padres y Madres de Alumnos y Alumnas de Centros de Enseñanza no Universitaria de la Provincia de Alicante, Gabriel Miró:
  
José Antonio Ranchal Gualda.